Fredrik Jensen

Fredrik Jensen (1921–2011) var en norsk frontkjemper og SS-offiser under andre verdenskrig. Etter krigen ble han forretningsmann i Sverige. Jensen ble medlem av NS i 1940. Han studerte statsvitenskap, språk og politikk i Tyskland i 1941, og ble medlem av Waffen-SS som student. Frederik Jensen - Frontkjempere:Nordmenn i Waffen-SS

Med sitt tyske kors i gull var Jensen den høyest dekorerte norske soldaten på tysk side under andre verdenskrig.

 Andre verdenskrig 
Jensen vokste opp i Kristiania som sønn av en maskiningeniør. Han meldte seg inn i NS i august 1940 og i Germanske-SS Norge i løpet av krigen. Fredrik Jensen - Norgesdokumentasjon 

I 1942 gjennomgikk han offiserskolen SS-Junkerschule («junkerskole») i Bad Tölz i Bayern. Han tjenestegjorde i ulike Waffen-SS-enheter, som SS-Panzergrenadier-Regiment 4 «Der Führer» i 2. SS-divisjon «Das Reich», i SS-Panzergrenadier-Regiment 9 «Germania» i 5. SS-Panzer-Division «Wiking». Jensen ble forfremmet til SS-Untersturmführer 10. mars 1943 og til SS-Obersturmführer 30. januar 1944; denne stillingen beholdt han krigen ut.http://www.frontkjemper.info/show_person.php?P_ID=230| SS-Obersturmführer Fredrik Jensen Han ble arrestert på et sykehus i Wien ved krigens slutt, og satt deretter i amerikansk fangenskap i Dachau. En detaljert beskrivelse av hans tid i tysk uniform er tilgjengelig i boken Veien mot undergangen av Egil Ulateig.[https://www.akademika.no/humaniora/historie/veien-mot-undergangen/9788282111393 Egil Ulateig: Veien mot undergangen]</ref>

 Landssvikoppgjøret 
Han ble under landssvikoppgjøret dømt til 3 måneders fengsel og tap av statsborgerlige rettigheter i 10 år. Etter straffesoning slo han seg ned i Sverige som forretningsmann og gjorde det stort i salg av kontormaskiner etter en stund som hovmester og restaurantsjef på Grand hotell i Stockholm. Jensen lyktes med et nett av agenturer på kontorutstyr i nesten 70 land, og la seg opp en betydelig formue. Rundt 1970 kjøpte han seg en villa i Spania og flyttet dit med sin svenske kone Karin.Jon Magnus: «Avviser kontakt med nazi-bøddel», Verdens Gang 6. juni 2007

Han skal ha blitt registrert som krigsforbryter hos Interpol, arrestert og deportert fra USA under en forretningsreise i 1994.

 Påstander om assistanse til «dr. Død» 
Rundt 2004 flyttet ekteparet Jensen til en leilighet i fjerde etasje i Royal Nordic club ved Estepona. Her opplevde Fredrik Jensen å bli overvåket av både israelske agenter og spansk politi som mistenkte ham for å hjelpe den østerrikske krigsforbryteren Aribert Heim med kallenavnet «dr. Død» for sin virksomhet som SS-lege i Mauthausen-Gusen konsentrasjonsleir. Jensen bedyret at han verken hadde møtt Heim eller ante hvem han var. Han understreket også at han aldri hadde slåss for Hitler, men mot kommunismen: «Jeg har aldri vært nazist. Jeg var soldat og nasjonalsosialist. Og det er jeg fortsatt.»Jon Magnus: «Avviser kontakt med nazi-bøddel», Verdens Gang 6. juni 2007

Jensen benektet noen gang å ha hjulpet eller hatt kjennskap til Heim, men ble likevel satt under politietterforskning. Dette ble bestridt av den tyske TV-stasjonen ZDF   som mente å ha funnet bevis for at Heim døde i Kairo 10. august 1992. Blant annet ble hans personlige eiendeler funnet i en leilighet han skulle ha brukt, og naboer bekreftet dødsfallet. Likevel ble det påpekt at det aldri var mulig å oppspore graven eller levningene til Heim.<ref>Souad Mekhennet og Nicholas Kulish: Most-wanted Nazi, now dead, found haven in Cairo, 4. februar 2009, hentet fra Wayback Machinehttp://news.bbc.co.uk/2/hi/europe/7870923.stm I en BBC-dokumentar som ble sendt 12. september 2009, ble det hevdet at tysk politi hadde besøkt Kairo i 2009, uten å finne noe bevis for at Heim var død.The Hunt for Dr Death, BBC (ikke lenger tilgjengelig)

Jensen har redegjort for sin innsats i Waffen-SS, sitt forhold til Nasjonal Samling og påståtte kontakt med Aribert Heim i en leserkommentar i Dagbladet 16. oktober 2007.

 Utmerkelser 
Fredrik Jensen er den høyest dekorerte norske frontkjemperen. Som eneste nordmann mottok han den 7. desember 1944 det tyske kors i gull,Waffen-ss.no - Nordic high awards menFeldgrau - Norwegian Volunteers in the German Wehrmacht in WWIIForeign holders of the German Cross in Gold mens han tjenestegjorde i SS-Panzergrenadier-Regiment 9 «Germania». Tidligere hadde han mottatt Jernkorset av både andre og første klasse. Jensen fikk også nærkampspennen i sølv, som betyr at han hele 37 ganger overlevde kamp mann mot mann i skyttergravene. Han har infanteriangrepsmerket, såretmerke i sølv (såret fire ganger) og Østfrontmedaljen.
  Det tyske kors i gull
  Jernkorset av 1. klasse
  Jernkorset av 2. klasse
  Østfrontmedaljen
  Såretmerket i sølv
  Såretmerket i sort
  Frontkjempermerket
  Det tyske riksmerket for fysisk trening i bronse
  Infanteriangrepsmerket i bronse
  Nærkampspennen i sølv

 Referanser 

 Eksterne lenker 
 Spansk politi på nazijakt hos norsk pensjonist - Dagbladet 5. juni 2007 
 På sporet av «Doktor Død» - Nettavisen 9. juli 2008
 Hitlers høyest dekorerte nordmann nekter for landssvik - NRK 10. mai 2021

Kategori:Personer fra Oslo
Kategori:Norske frontkjempere
Kategori:Norske forretningsfolk
Kategori:Norske Waffen-SS-offiserer
Kategori:Mottakere av Jernkorset (1939)
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen